**ירדן גֶ'רְבִּי** (נולדה ב-8 ביולי 1989) היא ג'ודוקא עבר ישראלית, זוכת מדליית ארד בטורניר הג'ודו באולימפיאדת ריו דה ז'ניירו (2016), אלופת עולם (2013 (אנ')), סגנית אלופת עולם (2014) וסגנית אלופת אירופה (2012), זוכת שתי מדליות ארד באליפות אירופה ושמונה פעמים אלופת ישראל (2007–2009, 2011–2015). עם 33 מדליות בסבב הג'ודו העולמי, ירדן היא הספורטאית המעוטרת ביותר בענף הג'ודו בישראל..

במאי 2013 הגיעה למקום הראשון בדירוג העולמי, והחזיקה בו תקופה ארוכה. במקביל, נבחרה לג'ודוקא הטובה ביותר בעולם לשנת 2013 על ידי איגוד הג'ודו העולמי.

ביוגרפיה
--------

ג'רבי נולדה וגדלה בנתניה. אמה, נורית, היא אדריכלית ושמאית מקרקעין. אביה, שמואל (שמוליק) ג'רבי שעלה מתוניסיה, הוא מנכ"ל חברת מוניטקס, שפיתח את המונה האלקטרוני הראשון בישראל שמשולב בקופה רושמת במוניות.

קריירה ספורטיבית
----------------

ג'רבי החלה להתאמן בג'ודו בגיל 6. הוריה הקפידו להסיע אותה למכון וינגייט לאימונים ותמכו בה כלכלית, על ידי מימון חלק מנסיעותיה לתחרויות בינלאומיות מחוץ לישראל כנציגת נבחרת ישראל.

היא התאמנה במועדון "מיטב נתניה" ובמכון וינגייט, בהדרכתו של שני הרשקו, שמשמש גם כמאמן נבחרת ישראל לנשים.

### 2008

בשנת 2008 זכתה בהישג המשמעותי הראשון שלה, מדליית ארד באליפות אירופה עד גיל 20.

### 2011

באליפות העולם שנערכה בצרפת באוגוסט 2011 הודחה ג'רבי בשלב שמינית הגמר ולא נכללה במשלחת הישראלית לאולימפיאדת לונדון (2012), זכות שנפלה בחיקה של יריבתה אליס שלזינגר.

### 2012

באליפות אירופה בג'ודו שנערכה בצ'ליאבינסק שברוסיה באפריל 2012 זכתה ג'רבי במדליית כסף בתחרות במשקל עד 63 ק"ג. ביוני אותה שנה היא חתמה על חוזה חדש בקבוצת גלטסראיי הטורקית, על מנת להתחרות בשורותיה בליגה המקומית וגם באליפות אירופה למועדונים.

ג'רבי זכתה בפעם השנייה ברציפות באליפות ישראל בג'ודו בדצמבר 2012.

### 2013

בפברואר 2013 היא סיימה חמישית בגרנד סלאם פריז. במרץ אותה שנה היא זכתה במדליית כסף בתחרות גראנד פרי סמסון שנערכה בטורקיה, לאחר שניצחה בחצי הגמר את אליס שלזינגר.

#### מדליית ארד באליפות אירופה

באליפות אירופה בג'ודו 2013 שנערכה בבודפשט שבהונגריה באפריל זכתה ג'רבי במדליית ארד בתחרות במשקל עד 63 ק"ג, לאחר שניצחה את אדוויג' גוונד מאיטליה בקרב על המדליה. שבועיים לאחר מכן, בתחרות גראנד סלאם שנערכה בבאקו, אזרבייג'ן זכתה במדליית זהב, ונבחרה לג'ודוקא המצטיינת של התחרות.

במאי 2013 חתמה על חוזה לארבע שנים במסגרת המועדון הטורקי גלאטסראיי, ותתחרה במדי הקבוצה הטורקית במסגרת אליפות אירופה לקבוצות. באותו חודש זכתה במדליית כסף בתחרות המאסטרס ברוסיה, לאחר שהפסידה בגמר במשקל של עד 63 ק"ג ליפנית קנה אבה.

במאי 2013 הגיעה לדירוג הראשון בדירוג העולמי, שמרה עליו קרוב לשנתיים ובכך קבעה את השיא הישראלי בכול ענפי הספורט בכול הזמנים.

ביולי 2013 זכתה במדליית זהב במשקל עד 63 ק"ג בטורניר גראנד סלאם מוסקבה היוקרתי, כשניצחה את אניקה ואן אמדן ההולנדית.

#### אלופת עולם

באוגוסט 2013 זכתה ג'רבי במדליית זהב באליפות העולם שנערכה בריו דה ז'ניירו. היא התחרתה בקטגוריית המשקל עד 63 ק"ג והייתה לישראלית הראשונה שזכתה במדליית זהב באליפות העולם בג'ודו, לאחר שניצחה את כל חמשת הקרבות באיפון. בגמר היא ניצחה את אלופת אירופה ומספר שתיים בדירוג קלריס אגבניינו. בחצי הגמר ובגמר הניצחונות שלה הושגו בעזרת תרגיל חניקה מיוחד שקיבל את הכינוי "**חניקת ג'רבי**" (לפני כן נקרא "עניבה פרוביאנית"), בו היא משתמשת בשולי ז'אקט הגי שלה (התלבושת הנהוגה בתחרויות ג'ודו) כדי לחנוק יריב בעמדת צב. תרגיל החניקה היה כל כך חזק ומפתיע עד שיריבתה בגמר התעלפה. בנובמבר 2013 הכריז איגוד הג'ודו העולמי על שינויים בחוקת הענף, ובהם איסור על ביצוע חניקה תוך שימוש בדש הבגד או החגורה, כלל האוסר גם על חניקת ג'רבי.

ב-5 בדצמבר 2013 זכתה בפעם השישית באליפות ישראל בג'ודו, לאחר שניצחה בגמר את רותם שור באיפון.

### 2014

בפברואר 2014 זכתה במדליית הכסף בגרנד פרי היוקרתי של דיסלדורף, גרמניה.

ג'רבי (בכחול) במהלך הקרב על מדליית הארד באליפות אירופה בג'ודו 2015 בבאקו נגד הפורטוגלית, אנה קשולה 
באוגוסט 2014 זכתה ג'רבי במדליית כסף באליפות העולם (אנ') שנערכה בצ'ליאבינסק ברוסיה בקטגוריית המשקל עד 63 ק"ג. את ארבעת הקרבות הראשונים בטורניר ניצחה באיפון, אך בגמר הפסידה באיפון לקלריס אגבניינו, אותה ניצחה בגמר 2013.

### 2015

באליפות אירופה 2015 שנערכה במסגרת המשחקים האירופיים בבאקו, זכתה ג'רבי במדליית הארד במשקל עד 63 ק"ג.

ביולי 2015 זכתה במדליית ארד בטורניר גראנד סלאם שנערך בטיומן שברוסיה. ברבע הגמר נוצחה ג'רבי בידי אליס שלזינגר שייצגה את בריטניה, ואף היא זכתה במדליית ארד בתחרות.

באליפות העולם בג'ודו שנערכה בקזחסטן באוגוסט 2015, נוצחה ג'רבי בחצי הגמר וגם בקרב על מדליית הארד ובסיום האליפות דורגה במקום החמישי.

ב-17 באוקטובר 2015, זכתה במדליית ארד בטורניר גראנד סלאם פריז, לאחר שהפסידה בחצי הגמר ליול פראנסן מהולנד, ולאחר מכן ניצחה את מיהו מיניי מיפן בקרב על הארד.

ב-31 באוקטובר 2015 זכתה במדליית ארד בגראנד סלאם באבו דאבי לאחר שניצחה בקרב על המדליה את יול פראנסן מהולנד.

ביוני 2015 חזרה לראשות הדירוג העולמי.

### 2016

ב-23 בינואר 2016 זכתה במדליית זהב בגרנד פרי הוואנה, לאחר שגברה בגמר על מריסט אספינוסה מקובה.

במאי 2016 דורגה במקום ה-4 בעולם.

#### מדליית ארד אולימפית

ב-9 באוגוסט 2016 עלתה לרבע גמר אולימפיאדת ריו דה ז'ניירו לאחר ניצחון על מריסט אספינוסה מקובה. ברבע הגמר הפסידה למריאנה סילבה מברזיל, ועברה לבית הניחומים, שם ניצחה את יאנג ג'ונשיה מסין והעפילה לקרב על מדליית הארד. בקרב על הארד ניצחה את מיקו טאשירו מיפן. בכך השיגה את המדליה האולימפית השנייה של ספורטאית ישראלית, אחרי זאת של יעל ארד. ג'רבי זכתה במדליית ארד אולימפית משותפת במשקל עד 63 ק"ג ביחד עם אניקה ואן אמדן מהולנד.

כאשר שבה לישראל, המתינו לה בנמל התעופה בן-גוריון אלפי אנשים והיא חולצה משם בניידת משטרה.

באוגוסט 2016, דורגה רביעית בעולם.

### 2017

בספטמבר 2017 דורגה 42 בעולם, לאחר שלא חזרה להתחרות מאז זכייתה במדליה האולימפית. ב-2 באוקטובר 2017 הודיעה ג'רבי על פרישתה מג'ודו.

קריירת טלוויזיה
---------------

ב-2018 הנחתה את התוכנית "ספורט טי. וי" בטלוויזיה החינוכית הישראלית, ובשנת 2019 השתתפה בתפקיד אורח בסדרת הטלוויזיה "אלישע" ששודרה בערוץ הילדים. ב-2020 השתתפה בתוכנית המציאות "הישרדות VIP עונה 3" ברשת 13, בה הגיעה למקום השלישי בגמר ביחד עם עידן חביב.

ב-15 בדצמבר 2021 החלה ג'רבי להנחות בתוכנית נינג'ה ישראל בקשת 12 לצידו של ניב רסקין ובמקומה של רותם ישראל.

בשנת 2022 השתתפה ב"מאסטר שף ספיישל VIP 4" וזכתה במקום הראשון.

בשנת 2023 שיחקה בתפקיד אורח בסדרת הטלוויזיה לבד בבית המשודרת בערוץ כאן חינוכית.

  

בשנת 2024 פורסם כי לוהקה לעונה השלישית של רוקדים עם כוכבים בקשת.

חיים אישיים
-----------

מתגוררת בנתניה.

בוגרת תואר ראשון בכלכלה וניהול מהאוניברסיטה הפתוחה. לאחר פרישתה העבירה הרצאות וסמינרים של ג'ודו ברחבי העולם.

בסוף אוקטובר 2014 מכרה ג'רבי דרך אתר האינטרנט eBay את תגית השם שלה מהזכייה באליפות העולם, על מנת לגייס תרומה כספית לבית החולים איכילוב. התגית נמכרה תמורת 3,800 דולר. כמו כן, ב-23 באוגוסט 2016 פרסמה שהיא מציעה במכירה פומבית בינלאומית את תגית השם שלה מהאולימפיאדה, במטרה לאסוף כסף עבור המחלקה לילדים חולי סרטן בבית החולים איכילוב. המכירה הסתיימה ב-29 באוגוסט והתגית נמכרה עבור 196,735 ש"ח אשר נתרמו לבית החולים איכילוב.

ב-27 בספטמבר 2022 ג'רבי יצאה מהארון ופרסמה בעמוד הפייסבוק שלה, כי היא בזוגיות עם הצלמת דנה לביא, בתו של עמוס לביא. הן נפרדו שנה לאחר מכן ובקיץ 2023 החלה לצאת עם עדי אמבר, ובאפריל 2024 התארסו השתיים.

מענקים והוקרה
-------------

* בינואר 2014 קיבלה מענק מאיגוד הג'ודו העולמי, על כך שסיימה את שנת 2013 במקום הראשון במשקל עד 63 ק"ג.
* ספורטאית השנה של ישראל בשנים 2013, 2014 ו-2016 מטעם הוועד האולימפי הישראלי.
* ספורטאית השנה של ישראל בשנים 2013 ו-2014 בטקס "המצוינות בספורט" ע"ש יעקב חודורוב, מטעם משרד התרבות והספורט ובשיתוף הטוטו.
* בנובמבר 2013 זכתה באות מיוחד בטקס השנתי של הארגון הבינלאומי הסופרברנדס (אנ') על הישג ספורטיבי יוצא דופן.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **ירדן ג'רבי** |
| ויקישיתוף תמונות ומדיה בוויקישיתוף: **ירדן ג'רבי** |

* 
* ירדן ג'רבי, ברשת החברתית פייסבוק

* ירדן ג'רבי, ברשת החברתית אינסטגרם

* ירדן ג'רבי, ברשת החברתית טיקטוק

* ירדן ג'רבי, ברשת החברתית LinkedIn

* ירדן ג'רבי, באתר olympedia.org

* ירדן ג'רבי, באתר איגוד הג'ודו העולמי

* ירדן ג'רבי, באתר JudoInside.com

* ירדן ג'רבי, באתר הוועד האולימפי בישראל
* ירדן ג'רבי, במיזם "אישים" לתיעוד היצירה הישראלית
* דף ארכיון של האתר YardenGerbi.com מ-2013
* אתר למנויים בלבד עוזי דן, החומרים מהם קורצה הספורטאית הכי טובה בישראל, באתר הארץ, 28 באוגוסט 2014
* דניאל רוט וערן נבון, לג'רבי חוקים משלה, באתר ישראל היום, 19 בספטמבר 2014
* ירדן ג'רבי, באתר *Judoinside* (באנגלית)
* דסק קשת 12, ‏"כל ישראל על הכתפיים שלך ואת חייבת להצליח", באתר ‏מאקו‏, 31 במרץ 2023

הערות שוליים
------------

1. ↑  Yarden Gerbi, Judoka, JudoInside, www.judoinside.com
2. ↑  אורן אהרוני, ג'רבי נבחרה לג'ודוקא המצטיינת של 2013, באתר ynet, 9 בינואר 2014
3. ↑  אסף גלעד, צפוף במונית: אפליקציית תחנות המוניות Rider הושקה בישראל, באתר כלכליסט, 19 בינואר 2016
4. ↑  בן מיטלמן, ‏הדרך הארוכה של ירדן ג'רבי למדליית זהב, באתר ‏מאקו‏, 18 באוקטובר 2013
5. ↑  על ההמצאה, באתר "מוניטקס"
6. ↑  בן מיטלמן, ‏גאווה לישראל: מדליית ארד לג'רבי, באתר ‏מאקו‏, 9 באוגוסט 2016
7. ↑  סרטונים רענן בן צור, ההורים הגאים של ירדן ג'רבי: "כבר בגיל 3 שאלה איך מגיעים לאולימפיאדה", באתר ynet, 10 באוגוסט 2016
8. ↑  ירדן ג'רבי, החיבוק והאהבה מייחדים את הספורט שלנו, באתר ynet, 6 במרץ 2014
9. ↑  שלוש מדליות לישראלים באליפות אירופה בג'ודו, באתר הארץ, 27 באפריל 2012
10. ↑  אליסף דעואל, ‏ירדן ג'רבי חתמה על חוזה חדש בגלאטסראיי, באתר ONE‏, 30 ביוני 2012
11. ↑  ניר שועלי, ג'ודו: ירדן ג'רבי שוב אלופת ישראל, באתר nrg‏, 13 בדצמבר 2012
12. ↑  דני בורשבסקי‏, ג'ודו: ירדן ג'רבי סיימה חמישית בגרנד סלאם פריז, באתר וואלה!‏, 9 בפברואר 2013
13. ↑  אורן אהרוני, ג'רבי ניצחה את שלזינגר וסיימה שנייה. כסף לפולק, באתר ynet, 30 במרץ 2013
14. ↑  אורן אהרוני, אליפות אירופה: ג'רבי זכתה במדליית הארד, באתר ynet, 26 באפריל 2013
15. ↑  ערן ויצמן, ‏צפו בירדן ג'רבי זוכה במדליית ארד באליפות אירופה בג'ודו, באתר מעריב השבוע, 26 באפריל 2013
16. ↑  הישג גדול: ירדן ג'רבי זכתה בזהב בגראנד סלאם בבאקו, באתר ערוץ הספורט, 4 במאי 2013
17. ↑  ג'ודו: ירדן ג'רבי במקום השני העולמי, באתר וואלה!‏, 5 במאי 2013
18. ↑  אורן אהרוני, ג'ודו: כסף לג'רבי וארד לפולק בתחרות ברוסיה, באתר ynet, 25 במאי 2013
19. ↑  אורן אהרוני, ג'ודו: ירדן ג'רבי בראש הדירוג העולמי, באתר ynet, 26 במאי 2013
20. ↑  ירדן ג'רבי: "לא כל כך מעכלת - אני בעננים!", באתר nrg‏, 29 באוגוסט 2013
21. ↑  THE GERBI CHOKE באתר lockflow.com
22. ↑  אורן אהרוני, איגוד הג'ודו אסר על ביצוע "חניקת ג'רבי", באתר ynet, 28 באוגוסט 2013
23. ↑  אורן אהרוני, אליפות העולם בג'ודו: ירדן ג'רבי זכתה במדליית כסף, באתר ynet, 28 באוגוסט 2014
24. ↑  שירי אלג'ם, ‏פריס האירה. צפו: ג'רבי, מוקי וראשוני זכו בארד, באתר ערוץ הספורט, 17 באוקטובר 2015
25. ↑  אורן אהרוני, ג'ודו: ג'רבי זכתה בארד באבו דאבי ופרצה בבכי, ארד גם למוקי, באתר ynet, 31 באוקטובר 2015
26. ↑  ג'ודו: ירדן ג'רבי חזרה לראש הדירוג העולמי, באתר ynet, 30 ביוני 2016
27. ↑  אורן קורנפלד‏, ג'ודו: ירדן ג'רבי זכתה במדליית זהב בגרנד פרי הוואנה, באתר וואלה!‏, 23 בינואר 2016
28. 1 2  איגוד הג'ודו הבינלאומי (IJF), IJF World Ranking List (עמ' 42), ראו עמ' 34, ‏30 במאי 2016 (באנגלית) (ארכיון)
29. ↑  יניב טוכמן‏, ירדן ג'רבי זכתה במדליית ארד בג'ודו עד 63 קילוגרם, באתר וואלה!‏, 9 באוגוסט 2016
30. ↑  נדב צניצפר ואורן אהרוני, יש מדליה: הג'ודוקא ירדן ג'רבי זכתה בארד, באתר ynet, 9 באוגוסט 2016
31. ↑  אסי ממן, ‏העשור שלה: הסיפורים והסודות של ירדן ג'רבי, באתר ONE‏, 6 בדצמבר 2019
32. ↑  ירדן ג'רבי הודיעה על פרישה: "האש כבתה לגמרי", באתר nrg‏, 2 באוקטובר 2017
33. 1 2  Roni Vadnai, ירדן ג'רבי פותחת את הלב: "אני עצובה מאוד", באתר ירדן ג'רבי פותחת את הלב: "אני עצובה מאוד" | מגזין את, ‏2023-05-02
34. ↑  דף המכירה באתר eBay
35. ↑  ירדן ג'רבי מרגשת ילדים חולי סרטן, באתר ישראל היום, 23 באוגוסט 2016
36. ↑  בן מיטלמן, ‏כמה תשלמו עבור התגית של ג'רבי?, באתר ‏מאקו‏, 23 באוגוסט 2016
37. ↑  בן מיטלמן, ‏ג'רבי גייסה לצדקה כ-200 אלף שקלים, באתר ‏מאקו‏, 29 באוגוסט 2016
38. ↑  ynet ספורט, ירדן ג'רבי חושפת את בת הזוג: "התאהבתי בה מהרגע שהעיניים שלנו נפגשו", באתר ynet, 27 בספטמבר 2022
39. ↑  ירדן ג'רבי חשפה את בת זוגה: *זו אהבה ממבט ראשון*. באתר ישראל ספורט, 27 בספטמבר 2022
40. ↑  הזוגיות של ירדן ג׳רבי נחשפת, באתר ONE - מספר אחת בספורט, ‏2023-08-20
41. ↑  שירי אלג'ם, ‏ג'רבי ושטילוב הוכתרו כספורטאי השנה 2013, באתר ערוץ הספורט, 29 בדצמבר 2013
42. ↑  אורן אהרוני, ג'רבי וסנפורד - ספורטאי השנה של הוועד האולימפי, באתר ynet, 29 בדצמבר 2014
43. ↑  יאיר קטן, אלכס שטילוב וירדן ג'רבי ספורטאי השנה, באתר ynet, 14 בינואר 2014
44. ↑  יאיר קטן, ג'רבי וסופר ספורטאי השנה של ישראל, באתר ynet, 15 בדצמבר 2014
45. ↑  הטקס השנתי של ארגון Superbrands באתר מגפון

| מדליסטים אולימפיים ישראלים  |
| --- |
| זוכי מדליית זהב  | גלישת רוח גל פרידמן (2004) • התעמלות מכשירים ארטיום דולגופיאט (2020) • התעמלות אומנותית לינוי אשרם (2020) |  |
| זוכי מדליית כסף  | ג'ודו יעל ארד (1992) |
| זוכי מדליית ארד  | ג'ודו אורן סמדג'ה (1992) • גלישת רוח גל פרידמן (1996) • קיאק מיכאל קולגנוב (2000) • ג'ודו אריק זאבי (2004)‏ • גלישת רוח שחר צוברי (2008) • ג'ודו ירדן ג'רבי (2016) • ג'ודו אורי ששון (2016) • טאקוונדו אבישג סמברג (2020)‏ • ג'ודו נבחרת ישראל בג'ודו (2020) |

|  משלחת ישראל לאולימפיאדת ריו דה ז'ניירו (2016)  |
| --- |
| מרוץ אופני כביש **אופניים** | שני בלוך • שלומי חיימי |
| אתלטיקה **אתלטיקה** | דניאל גואדי • מאור טיורי • מארו טפרי • טסמה מוגס • דונלד סנפורד • לונה צ'מטאי-סלפטר • חנה קנייזבה-מיננקו • דמיטרי קרויטר |
| בדמינטון **בדמינטון** | מישה זילברמן |
| ג'ודו **ג'ודו** | לינדה בולדר • מדליית ארד לירדן ג'רבי ירדן ג'רבי • גילי כהן • שגיא מוקי • גולן פולק • שירה ראשוני • מדליית ארד לאורי ששון אורי ששון |
| גולף **גולף** | לטיסיה בק |
| היאבקות **היאבקות** | אילנה קרטיש |
| הרמת משקולות **הרמת משקולות** | איגור אולשנצקי |
|  **התעמלות אמנותית** | נבחרת ישראל בהתעמלות אמנותית (יקטרינה לבינה, קרינה ליחבר, אידה מיירין, יובל פילו, אלונה קושבצקי) • נטע ריבקין |
| התעמלות מכשירים **התעמלות מכשירים** | אלכס שטילוב |
| טאקוונדו **טאקוונדו** | רון אטיאס |
| טניס **טניס** | דודי סלע |
| טריאתלון **טריאתלון** | רון דרמון |
| קליעה **קליעה** | סרגיי ריכטר |
| שחייה **שחייה** | קרן זיבנר • יעקב טומרקין • אנדראה מורז • גל נבו • עמית עברי • זיו קלונטרוב • זוהר שיקלר |
| שחייה צורנית **שחייה צורנית** | אנסטסיה גלושקוב • יבגניה טטלבאום |
| שיט **שיט** | נינה אמיר • מעיין דוידוביץ' • גיל כהן • אייל לוין • דן פרויליך • שחר צוברי |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987010744028205171
* VIAF: 550164298325608630001
* WorldCat: viaf-550164298325608630001

 |